Pioneerivaihe

Pioneerivaihe on ajanjakso joidenkin Aurinkomaan karttojen alussa, jonka aikana pelaamisen pääpaino on uuden yhteiskunnan rakentamisessa. Pioneerivaiheella viitataan usein erityisesti kartan alkuhetkiin, jolloin vain valitut, luotettavat pelaajat pääsevät pelaamaan palvelimelle. Pioneerivaiheeseen lukeutuu kuitenkin myös tämän ajanjakson jälkeinen julkinen pioneerivaihe, jonka aikana pääsy palvelimelle on vapaata, mutta toiminta siellä rajoitettua.
Pioneerivaiheen tarkoitus on saada kartan yhteiskunta ja ensimmäiset kaupungit tai läänit toimintaan. Pelaajat työskentelevät yhteisen hyvän eteen, ja itsenäistä toimintaa, rahan ansaitsemista, kulttuuria ynnä muuta rajoitetaan tai ne estetään kokonaan. Samoin jotkin ominaisuudet saattavat hetkellisesti olla pois päältä.
Ensimmäinen kartta, jossa oli pioneerivaihe, oli Kirjo. Myöhemmin pioneerivaihetta käytettiin myös Nieran kartassa.